Jeg har nu to gange været kunde hos Yousee - desværre er det to gange for mange.

Jeg startede med at blive kunde hos Yousee på min gamle adresse. Her var der ikke andet end rod, jeg ringede konstant til dem fordi de lavede fejl. De oprettede blandt andet 4 kontonumre til mig og kunne aldrig finde ud af noget som helst. 

En dag har det været dårligt vejr, lynet og regnet. I det et lyn slår ned, så ryger flimrer fjernsynet og det hakker helt vildt. Jeg ringer til dem og de forklarer at de sender en tekniker, men oplyser selvfølgelig ikke om nogen pris. Det resulterer i, at jeg får tilsendt en regning på små 1000,-, da fejlen ligger på min side.. Jeg får den dog trukket tilbage igen, da jeg klager over den. Dette var blot et problem jeg havde, men der var langt, langt flere..

Nu er jeg så flyttet til min nye adresse for lidt over 1 år siden. Jeg tager mit TV abonnement med, men igen hakker og flimrer det. Jeg prøver 3 forskellige antennekabler, men ingen af dem virker. Jeg opsagde det, fordi nu gad jeg ikke mere.

Jeg får så en opringning forleden fra en, der gerne vil tilbyde mig et abonnement. Mit krav er, at jeg ikke skal betale for oprettelse og vil have mulighed for at opsige med det samme, hvis det er. Jeg får samtidig lovning på, at jeg vil få en router, da den jeg har i forvejen ikke kører optimalt. Der går et stykke tid, jeg hører intet, så jeg ringer ind igen og deres "kundeservice", kan så oplyse mig om, at jeg slet ikke står registeret i systemet og ikke har købt noget TV.. Igen skal jeg igennem en hel masse forskellige mennesker, flere lover at ringe tilbage, men det sker aldrig..

Endelig får jeg fat i en, der opretter mig i systemet. Da jeg så endelig har TV igen, så flimrer det og hakker stadigvæk. 

Jeg ringer til Yousee, de guider mig igennem de forskellige ting, men heller ikke dette hjælper.. De siger så, at de kan sende en tekniker, men at fejlen højst sandsynligt ligger på deres side, da jeg har prøvet alt og prøvet 3 forskellige antennestik.. Jeg får så en tekniker ud, de er her en halv times tid, roder lidt med kanalerne og sætter en ny forstærker på. 

Da jeg ringer ind til Yousee siger den første, at vi IKKE skal regne med at få regning ellers ville man få det af vide. Så får jeg fat i en ny, der oplyser mig om at regningen bliver sendt til mig og det er min egen skyld. Og så for jeg den mest flabede kommentar "Ej, det var synd, du kunne bare have ringet og så kunne vi have sendt dig et kabel HELT GRATIS".. Hvorfor BIIP sagde I så ikke det til at starte med?!

Det her var præcis grunden til, at jeg var meget skeptisk ved at få Yousee igen. De siger noget, men det ender helt anderledes. De får en til at få en tekniker ud, fordi at fejlen nok ligger på deres side og informerer om, at hvis jeg bare har fulgt deres råd, så skal jeg bare være rolig, men selvfølgelig ender jeg med en regning..

Nu har jeg så lige fået en TV-boks, den virker selvfølgelig heller ikke, så nu skal jeg vente til på mandag med, at de får den registeret. 

Med få ord vil jeg gerne opsummere at Yousee er inkompetente, deres kundeservice er BIIP og de vil bare have penge.. 

Et hurtigt kig på deres score her på Trustpilot afslører deres sande image. 

Jeg har blot haft TV i en uge i dag, men jeg er MEGET tæt på at opsige det igen. Og internettet med. Der findes helt sikkert bedre udbydere end Yousee. 

Lad være med at få Yousee - I vil helt sikkert fortryde det!

*STATUS PR 16-02-2017
Yousee fastholder deres regning selvom mit abonnement stadigvæk ikke virker. Nu sidder jeg med en regning på 816,- og intet abonnement! Har fået af vide, at jeg kan klage, men det kræver at regningen lyder på mindst 1000,-!
Usle snyder firma!